da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da eo da eo eo af en da da da eo da da sv da da da et da da fr da en da da da en da da da da da da da da da da da da da da da en da da da da da da da da da da en da da da da da da da da da da da en da da nl da da it da da ceb da da da da da da da it de et es tr da da da da sv pl en da en hbs_lat en da en it da da da en en en da eo da eo es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Alfentanil "Kalceks"? - Find information på Medicin.dk
Alfentanil "Kalceks" er et smertestillende middel til anvendelse ved fuld bedøvelse.
Alfentanil "Kalceks" anvendes som smertestillende middel til patienter, der skal i fuld bedøvelse, fx ved operationer.
Dosering er individuel og afhænger dels af patientens alder, vægt, nyre- og leverfunktion, dels af operationens art og bedøvelsens varighed.
Flere end 10 ud af 100 personer får bivirkningen.
Forvirring, Søvnighed, Uro og rastløshed.
Nedsat vejrtrækning, Sammentrækninger i strubemuskulaturen.
Allergiske hudreaktioner, Øget svedtendens.
* Når lægemidlet gives i forbindelse med operation, er der ingen forventning om afhængighed.
Bl.a. anafylaktisk reaktion (alvorlig allergisk tilstand med hurtigt blodtryksfald, åndedrætsbesvær og evt. kramper), muskelsammentrækninger i luftrørene, kramper og hjertestop er set, uden at hyppighederne har kunnet fastslås.
Læs generelt om bivirkninger
Der kan være øget risiko for vejrtrækningsproblemer, når midlet anvendes til nyfødte og meget små børn.
Midlet anvendes med forsigtighed ved: For lidt blod eller væske i blodbanen (hypovolæmi), ukontrolleret for lavt stofskifte, dårligt fungerende vejrtrækning, hjertesvigt, skader i hjernen og forhøjet tryk i kraniet.
Bør undgås ved svær overfølsomhed for andre stærke smertestillende midler, som fx morfin.
Midlet kan medføre både psykisk og fysisk afhængighed og kan misbruges på samme måde som andre stærke smertestillende midler (opioider). Misbrug kan resultere i overdosering og/eller død.
Man bør undlade at køre bil og betjene farlige maskiner i 24 timer efter bedøvelsen.
Forsigtighed ved dårligt fungerende lever.
Bemærk, der er sket alvorlige fejl i håndteringen af Alfentanil "Kalceks". Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
Visse antibiotika (erythromycin og clarithromycin), itraconazol (svampemiddel), midler til behandling af HIV-infektion (lopinavir og ritonavir) øger virkningen af Alfentanil "Kalceks".
Når Alfentanil "Kalceks" anvendes samtidig med et andet middel til fuld bedøvelse (propofol), kan den bedøvende virkning forstærkes.
Andre midler, der dæmper centralnervesystemet, fx phenobarbital (epilepsimiddel), benzodiazepiner (beroligende middel) eller visse narkosemidler øger risikoen for vejrtrækningsproblemer.
Samtidig brug af visse midler mod depression (fx SSRI-midler og SNRI-midler), visse smertestillende midler (fx tramadol) og visse midler mod migræne (triptaner) giver risiko for serotoninsyndrom (bl.a. feber, stivhed, rysten, muskelkramper og ændret mental tilstand). Serotoninsyndrom kan være alvorligt og kræver hurtig lægehjælp.
Må kun anvendes under visse forudsætninger.
Der er meget begrænset erfaring med anvendelse til gravide. Der er muligvis en let øget risiko for nedsat vejrtrækning hos barnet ved anvendelse i forbindelse med fødslen. Anvendes kun i særlige tilfælde efter lægelig vurdering.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. Om du kan tappes, afhænger dog af din sygdom.
Læs mere om bloddonorer og medicin
Anvendelse medfører udelukkelse fra sportsstævner.
Læs mere om doping
Ved dette præparat kan man få pillepas til rejser i Schengen-lande.
Se Medicin på rejsen.
Morfinlignende smertestillende middel til brug i forbindelse med bedøvelse. Har betydeligt kraftigere virkning end morfin og virker stærkt hæmmende på vejrtrækningen.
Injektion-/infusionssvæske, opløsning. 1 ml indeholder 0,5 mg alfentanilhydrochlorid.
Pakninger, priser, tilskud og udlevering
injektions- og infusionsvæske, opl. 0,5 mg/ml
10 x 2 ml
injektions- og infusionsvæske, opl. 0,5 mg/ml
5 x 10 ml
Læs mere om tilskud
Læs mere om udlevering
Information til sundhedsfaglige om
09.06.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø